Hlieny a upchatý nos
Dobrý deň,

Prosím ako doliečiť zatekajúce hlieny, po kovide som cca 2-3 týždne. Vďaka erdomedu a kalciov .sirupu už takmer nemám kašel. No naďalej ma trápia hlieny a upchatý nos, niekedy počas dňa aj nádcha. Niečo na doliečenie viete odporučiť? Môžem naďalej užívať kalciový sirup? Ďakujem
Dobrý deň,
Ďakujeme za vašu otázku. Na zmiernenie príznakov nádchy spojenej s výtokom z nosa je vhodná kombinácia lieku Sinupret forte s lokálne pôsobiacim nosovým sprejom.
Rastlinný liek
Sinupret forte
sa používa na liečbu akútnych a chronických zápaloch prinosových dutín a dýchacích ciest, s príznakmi ako nádcha, upchatý nos, bolesť hlavy a bolesť tváre alebo tlak na tvári u dospelých. Taktiež je vhodný aj ako podporná liečba pri antibakteriálnej liečbe. Obsahuje výťažok z prvosienky a štiavca, ktoré majú protizápalový účinok. Výťažok z bazy čiernej zmenšuje opuch sliznice, čo spolu so sekretolytickým účinkom rastlinných látok, ktoré liek obsahuje, priaznivo vplýva na jej regeneráciu, uľahčuje vykašliavanie a vysmrkanie sa. Dávkovanie je v prípade dospelých a mladistvých od 12 rokov 3x denne 1 tableta.
Na uvoľnenie a vyčistenie (hygienu) nosa a nosových dutín pri nachladnutí je vhodný sprej
Dr. Max Morská voda Extra
. Obsahuje vysokú koncentráciu soli, vďaka čomu osmotickým pôsobením vyťahuje nadbytočnú vodu zo zdurenej nosovej sliznice, a tým znižuje jej opuchnutie. Používa sa pri zápale sliznice nosohltana,pri nádche a zápale paranazálnych dutín. Dávkovanie je niekoľkokrát denne podľa potreby a je vhodný aj na dlhodobé používanie.
Kalciový sirup už nie je potrebné naďalej užívať.
Ak nenastane zlepšenie príznakov do 5-7 dní, prípadne sa pridružia iné ťažkostí, je potrebné lekárske vyšetrenie.
Prajem pekný zvyšok dňa.
S pozdravom
Mgr. Tamara Jakúbeková